Καταγραφή και χαρτογράφηση των σεισμολογικών χαρακτηριστικών του ελλαδικού χώρου
Creators: name: Φέκας, Αντώνιος Αθανασίου
Publisher: name: Aristotle University of Thessaloniki
Year: 2016
Subjects: Χαρτογραφία
Ελλάδα
Σεισμολογία
Cartography
Greece
Seismology

description: Η Ελλάδα είναι μια αρκετά σεισμογενής χώρα με πλήθος καταστροφικών σεισμών στην ιστορία της και γι’ αυτό το λόγο κέντρισε το ενδιαφέρον των σεισμολόγων. Ο Ελλαδικός χώρος βρίσκεται πάνω από τη ζώνη σύγκρουσης μεταξύ της Ευρασιατικής και της Αφρικανικής λιθοσφαιρικής πλάκας, καθώς επίσης συγκεντρώνει πλήθος σεισμικών ζωνών. Τα καταστρεπτικά αποτελέσματα των σεισμών καταγράφονται συστηματικά μετά τα μέσα του 19ου αιώνα, από επιτόπιες παρατηρήσεις ερευνητών και επιστημόνων, με κύριο σκοπό την αποτύπωση των σεισμικών βλαβών. Σήμερα, το πλήθος των δεδομένων για σεισμικά φαινόμενα που έχει συλλεχθεί, παρέχει την δυνατότητα για χαρτογράφηση και αποτύπωση της κατανομής των σεισμικών βλαβών και παρατηρήσεων με ιδιαίτερη ακρίβεια. Η συνεχής βελτίωση της αποτύπωσης αυτής και των τεχνικών ψηφιοποίησης παλαιών χαρτών με τη συμβολή της τεχνολογίας, είναι σημαντική. Ιδιαίτερο ενδιαφέρον έχει η δυνατότητα για παρακολούθηση φαινομένων σεισμού σε πραγματικό χρόνο με την παροχή όλων των απαραίτητων πληροφοριών που τους συνοδεύουν. Επίσης, ο χρόνος επανάληψης των ισχυρών σεισμών, είναι σημαντική παράμετρος στην εκτίμηση της επικινδυνότητας και του κινδύνου σε μια περιοχή. Στην εργασία αυτή, αφού αναλυθούν τα αίτια γένεσης και τα στοιχεία καταγραφής των δεδομένων και των συνεπειών των σεισμών, μελετάται η καταγραφή σε περιβάλλον GIS και η θεματική χαρτογράφηση των στοιχείων αυτών με βασική την διάκρισή τους σε επιφανειακούς και σε ενδιάμεσου βάθους σεισμούς και τις αντίστοιχες επιπτώσεις τους στους ανθρώπους, στο δομημένο περιβάλλον και στη φύση. Ένας από τους λόγους της συστηματικής αυτής καταγραφής θα μπορούσε να είναι και η λήψη προληπτικών μέτρων που είναι αναγκαία στο πλαίσιο μιας ολοκληρωμένης διαχείρισης σεισμικής καταστροφής. Οι δράσεις αυτές αναφέρονται στην μείωση της τρωτότητας των κατασκευών με τον κατάλληλο σχεδιασμό, στην ενημέρωση των πολιτών και στην κατάλληλη προετοιμασία των αρμόδιων φορέων. Ο συνδυασμός των παραπάνω με την εφαρμογή και άλλων προληπτικών μέτρων θα μπορούσε να οδηγήσει σε μείωση των δυσμενών επιπτώσεων σε περίπτωση σεισμικής καταστροφής και η κοινωνία θα καταστεί πιο έτοιμη να αντιμετωπίσει και να αποκαταστήσει τις ζημιές.
description: Greece is quite a seismic country with many devastating earthquakes in its history and for that reason many seismologists are interested in taking research on that. The Hellenic territory is located above the collision zone between the Eurasian and African lithospheric plate, and also includes many seismic zones. The devastating effects of earthquakes, after mid-19th century, are recorded frequently with field observations from researchers and scientists, in order to imprint seismic faults. Nowadays, the number of seismic data collected, provides the possibility for mapping and surveying the distribution of seismic faults with great accuracy. Continues improvement of seismic imprint and digitalizing old maps with modern technology, is very important. Of particular interest is the ability to monitor seismic phenomena in real time, by providing all necessary information to accompany them. Furthermore, the repetition time of strong earthquakes is an important parameter in the risk assessment in an area. In this research, after analyzing the causes, the data acquisition components and the effects of earthquakes, it is studied the method of recording and mapping thematically the data, with a basic distinction of superficial and intermediate depth earthquakes and corresponding effects to people, nature and built environment. One of the reason of systematic recording could be to take precautionary measures in the context of an integrated seismic disaster management. These measures refer to reduce the vulnerability of structures with an appropriate plan, inform citizens and prepare the competent bodies. The combination of the above with other preventive measures could lead to a reduction in adverse effects in case of seismic disaster and the society will be ready to face and repair the damage.